Kongo kohvipuu

Kongo kohvipuu (Coffea canephora) on madaraliste sugukonda kohvipuu perekonda kuuluv liik. 

Levila
Algselt levis kongo kohvipuu Lääne- ja Kesk-Aafrikas. Nüüd kasvatatakse kongo kohvipuud   eelkõige Aafrikas ja Brasiilias, kus see on tuntud ka Conilloni nime all, samuti Kagu-Aasias, kuhu selle tõid Prantsuse kolonisaatorid 19. sajandil. Viimastel aastatel on kongo kohvipuu suurim kasvataja Vietnam, mis kasvatabki ainult seda kohvipuuliiki. 

Kasvatamine
Kongo kohvipuud on lihtsam kasvatada ja hooldada kui teist levinumat kohvipuuliiki araabia kohvipuud ning seetõttu on selle kasvatamine ka odavam. Et araabika kohvi peetakse üldiselt kvaliteetsemaks ja maitsvamaks, kasvatatakse kongo kohvipuud enamasti madalama kvaliteediga kohvi tegemiseks. Kongo kohvipuu vilju hakati kohvi valmistamiseks kasutama alles 18. sajandil. 

Kongo kohvipuu viljadest valmistatud saadust nimetatakse robusta kohviks.

Kategooria:Kohv
Kategooria:Madaralised
Kategooria:Viljapuud